Lolland-Falsters Stifts-Tidende, 1837-11-03
Kun sjeldent kan Kjøbstædalmuen roses for særdeles Omhue for deres Børn. En stor Deel af Forældrene ere fattige, mange selv uopdragne, nogle uordentlige i deres Levnet, og nogle yderst forkeerte i at behandle Børnene. Hvor haardt behøve vi ikke baade Asyler og Pugeskoler, Hvilke velsignede Frugter kunne vi ikke vente heraf for de egentlige Skoler, for Almuens Dannelse, ja Opdragelse til Gudsfrygt og Retskaffenhed. Hvilken Formindskelse af de saakaldede Gadedrenge, der er blevet et Skjeldsord blandt velopdragne Børn, Vel hører Opdragelsen til Hjemmet, til det huuslige Liv, er Frugten af Forældres Omhue og Exempel; – men hvad skal sættes i Stedet, hvor disse Ting fattes, Skolen, siger man, men hvor ufuldkomment et Surrogat, og naar den er isoleret, og ligesom indskudt midt i Barnets Liv, hvor er den da endnu ufuldkomnere. Underviisning og Lærernes Omhue for Børnenes Sædelighed bør vel følges ad; men hvad er der ikke at stride imod, naar Barnets første Leveaar alt have givet det en ond Retning, et Slags Civilisation, som er visselig værre end africansk Vildhed. Men – om vi vel indrømme Asylers Nødvendighed, hvorfra, spørger man, skal Bekostningerne komme? – Det er bekjendt nok, at der i de fleste Kjøbstæder er kun liden Velstand, i nogle Fattigdom, at Udgifter til Skole og Fattigvæsenet noksom trykke Communerne. Men her behøves ikke Meget; kun en god Villie, en fordringsløs reen og varm Lyst til det Gode behøves især. – Desværre fattes den oftere end pecuniaire Midler. Ved frivillige Sammenskud kan dog snart tilveiebringes en lille Løn til en nogenlunde dannet Enke eller et ugift Fruentimmer, der har noget foruden at leve af og som kunde ansee frit Huus, Brænde og en Løn af 50 til 80 Rbd. for en betydelig Tilvært, Det er en fuldkommen rigtig Takt, som har ledet f. Ex. Roeskilde Asyls Stiftere, at de have overdraget Byens gifte og ugifte Damer Tilsynet og Bestyrelsen af Jndretningen. De smaae Børn fra 3 til 5 Aar høre ret hen til qvindelig Beskjærmelse og Ømhed. De contribuerende Damer skulde derfor udgjøre et Selskab, der vedtog en vis Orden og udvalgte Bestyrerinder af deres Antal. Mændene navnlig Præsten og Skolernes Lærere skulde gaae dem tilhaande med Raad og Daad. Griber kun Sagen frimodigen an, og lad Erfaring lære Eder, at der fra en ringe Begyndelse, med tilsyneladende ubetydelige Midler er meget Godt blevet udrettet paa Jorden, naar Forstand og en reen og stærk Villie har været forenet; medens ofte store Tilberedelser og megen Ostentation har ligesom knust det Gode i sin Fødsel! Kuns dette Ord endnu til Anbefaling for Asyler: hvilket er bedst, at omgaaes forsigtig med Jld og Lys, eller være ligegyldig herved, stolende paa de gode Sluknings=Anstalter, naar Jlden udbryder, Mon det ikke er at ønske, at man vilde vælge en Forebyggelses=Methode, der er langt paalideligere end nogen Foranstaltning til de allerede fordærvede unge Menneskers Forbedring? Ratten mellem afvigte 1ste og 2den Novbr. rasede her paa Landet en hæftig Storm fra Sydost, hvorved flere Bygninger paa Landet ere blevne meget beskadigede. Paa Gaarden Christiansminde i Nærheden her af Byen er saaledes en heel Staldbygning blæst omkuld, hvorved 3 Køer, en Tyr og 16 Faar bleve dræbte. Stormen var om Aftenen saa heftig, at Størstedelen af det med Posten ankomne Postgods ikke kunde overføres til Sundbye førend i Gaar Morges, og kuns Postføreren med en Deel af Godset. lykkedes det at naae Lolland med megen Anstrængelse og ikke uden Fare.